Document ID: 31978R0171

++++
ΚΑΝΟΝΙΣΜΟΣ ( ΕΟΚ ) αριθ . 171/78 ΤΗΣ ΕΠΙΤΡΟΠΗΣ
της 30ης Ιανουαρίου 1978
περί των ειδικών όρων χορηγήσεως επιστροφών κατά την εξαγωγή ορισμένων προϊόντων στον τομέα του χοιρείου κρέατος
Η ΕΠΙΤΡΟΠΗ ΤΩΝ ΕΥΡΩΠΑΙΚΩΝ ΚΟΙΝΟΤΗΤΩΝ ,
Εχοντας υπόψη :
τη συνθήκη περί ιδρύσεως της Ευρωπαϊκής Οικονομικής Κοινότητος ,
τον κανονισμό ( ΕΟΚ ) αριθ . 2759/75 του Συμβουλίου της 29ης Οκτωβρίου 1975 , περί κοινής οργανώσεως αγοράς στον τομέα του χοιρείου κρέατος ( 1 ) , όπως τροποποιήθηκε από τον κανονισμό ( ΕΟΚ ) αριθ . 367/76 ( 2 ) , και ιδίως τα άρθρα 15 παράγραφος 6 και 22 ,
τον κανονισμό ( ΕΟΚ ) αριθ . 2768/75 του Συμβουλίου , της 29ης Οκτωβρίου 1975 , περί θεσπίσεως των γενικών κανόνων χορηγήσεως κατά την εξαγωγή στον τομέα του χοιρείου κρέατος και των κριτηρίων για τον καθορισμό του ποσού τέτοιων επιστροφών ( 3 ) , και ιδίως το άρθρο 7 παράγραφος 3 ,
Εκτιμώντας :
ότι το άρθρο 8 παράγραφος 2 του κανονισμού ( ΕΟΚ ) αριθ . 192/75 της Επιτροπής της 17ης Ιανουαρίου 1975 , περί των λεπτομερειών εφαρμογής επιστροφών κατά την εξαγωγή όσον αφορά τα γεωργικά προϊόντα ( 4 ) , όπως τροποποιήθηκε τελευταία από τον κανονισμό ( ΕΟΚ ) αριθ . 2838/77 ( 5 ) , προβλέπει ότι καμμία επιστροφή δεν χορηγείται όταν προϊόντα ή εμπορεύματα με τη μορφή που εξάγονται δεν είναι υγιούς ανόθευτης και εμπορεύσιμης ποιότητας
ότι απεδείχθη εν τούτοις , ότι οι απαιτήσεις αυτές δεν είναι αρκετές για ορισμένα προϊόντα που αναφέρονται στο άρθρο 1 παράγραφος 1 του κανονισμού ( ΕΟΚ ) αριθ . 2759/75 , για να εξασφαλίσουν την εφαρμογή ενιαίων όρων κατά την καταβολή των επιστροφών
ότι πρέπει επομένως να προβλεφθούν επί κοινοτικού επιπέδου , συμπληρωματικοί όροι , οι οποίοι να αφορούν τα προϊόντα μέσης ποιότητας και να επιτρέπουν να αποκλείονται της καταβολής επιστροφών τα προϊόντα κατώτερης ποιότητας
ότι είναι απαραίτητο να προβλεφθεί ένας έλεγχος με σκοπό την εξασφάλιση της τηρήσεως του παρόντος κανονισμού
ότι ένας έλεγχος , ο οποίος θα πραγματοποιείται διά δειγματοληψίας και θα συνίσταται σε μία οργανοληπτική εξέταση και σε χημικές και φυσικές αναλύσεις , θεωρείται αρκετός , από τη στιγμή που προβλέπεται ότι η αίτηση επιστροφής θα συνοδεύεται από μία έγγραφη δήλωση , σύμφωνα με την οποία τα εν λόγω προϊόντα ανταποκρίνονται στις απαιτήσεις που προβλέπονται στον παρόντα κανονισμό
ότι για να εξασφαλισθεί ενιαίος τύπος φυσικών και χημικών εξετάσεων είναι απαραίτητο να προβλεφθούν ορισμένες αναλύσεις επακριβώς καθορισμένες
ότι , δυνάμει του κανονισμού ( ΕΟΚ ) αριθ . 2333/77 της Επιτροπής , της 25ης Οκτωβρίου 1977 , ο οποίος τροποποιεί τον κανονισμό ( ΕΟΚ ) αριθ . 204/67 περί καθορισμού των συντελεστών για τον υπολογισμό των εφαρμοσίμων εισφορών στα προϊόντα του τομέως του χοιρείου κρέατος , εκτός από τον εσφαγμένο χοίρο , καθώς και τον κανονισμό ( ΕΟΚ ) αριθ . 950/68 περί του Κοινού Δασμολογίου ( 6 ) , η διατύπωση της δασμολογικής κλάσεως 16.02 αναθεωρήθηκε με ισχύ από 1ης Νοεμβρίου 1977
ότι για λόγους σαφηνείας , πρέπει η εν λόγω νέα διατύπωση να εφαρμόζεται από την ίδια ημερομηνία για τους ειδικούς όρους χορηγήσεως επιστροφών
ότι , εξ άλλου , η περιγραφή άλλων προϊόντων που αποτελούν αντικείμενο χορηγήσεως επιστροφών καθώς και οι παραπομπές στους σχετικούς βασικούς κανονισμούς τροποποιήθηκαν
ότι πρέπει , ως εκ τούτου , για λόγους διοικητικής απλοποιήσεως να καταργηθεί ο κανονισμός ( ΕΟΚ ) αριθ . 2403/69 της Επιτροπής της 1ης Δεκεμβρίου 1969 περί των ειδικών όρων , όσον αφορά τη χορήγηση επιστροφών κατά την εξαγωγή ορισμένων προϊόντων του τομέως του χοιρείου κρέατος ( 7 ) , όπως τροποποιήθηκε τελευταία από τον κανονισμό ( ΕΟΚ ) αριθ . 2854/71 ( 8 )
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Χοιρείου Κρέατος ,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ :
Αρθρο 1
1 . Με την επιφύλαξη των άλλων διατάξεων της κοινοτικής νομοθεσίας και κυρίως των διατάξεων του κανονισμού ( ΕΟΚ ) αριθ . 192/75 , οι επιστροφές κατά την εξαγωγή των προϊόντων που απαριθμούνται στο παράρτημα Ι χορηγούνται μόνο :
α ) όταν πληρούν τους όρους που ορίζονται στο εν λόγω παράρτημα Ι , και ,
β ) όταν ο εξαγωγεύς κατά τη στιγμή πληρώσεως των τελωνειακών διατυπώσεων εξαγωγής κατά την έννοια του άρθρου 2 παράγραφος 2 του κανονισμού ( ΕΟΚ ) αριθ . 192/75 δηλώσει εγγράφως ότι τα εν λόγω προϊόντα πληρούν τους όρους τους αναφερομένους στο στοιχείο α ) .
2 . Για την εφαρμογή του παρόντος κανονισμού , θεωρείται ως προϊόν υγιές , ανόθευτο και εμπορεύσιμο , κατά την έννοια του άρθρου 8 παράγραφος 2 του κανονισμού ( ΕΟΚ ) αριθ . 192/75 , το προϊόν που παρασκευάζεται για ανθρώπινη κατανάλωση και είναι κατάλληλο για αυτή , λόγω των χρησιμοποιηθεισών πρώτων υλών , της παρασκευής του κάτω από ικανοποιητικές συνθήκες υγιεινής και της συσκευασίας του .
Αρθρο 2
1 . Ο έλεγχος για την τήρηση των όρων που αναφέρονται στο άρθρο 1 πραγματοποιείται διά δειγματοληψίας και συνίσταται σε :
α ) οργανοληπτική εξέταση , και
β ) φυσικές και χημικές αναλύσεις διεξαγόμενες με την εφαρμογή των μεθόδων που ορίζονται στο παράρτημα ΙΙ .
2 . Τα Κράτη μέλη ανακοινώνουν στην Επιτροπή τα ληφθέντα για την εφαρμογή του παρόντος κανονισμού μέτρα .
Αρθρο 3
Ο κανονισμός ( ΕΟΚ ) αριθ . 2403/69 καταργείται .
Αρθρο 4
Ο παρών κανονισμός αρχίζει να ισχύει την 1η Φεβρουαρίου 1978 .
Εφαρμόζεται από 1ης Νοεμβρίου 1977 .
Ο παρών κανονισμός είναι δεσμευτικός ως πρός όλα τα μέρη του και ισχύει άμεσα σε κάθε Κράτος μέλος .
Εγινε στις Βρυξέλλες , στις 30 Ιανουαρίου 1978 .

Labels: 0
3
17